
POSAMEZNIKOM PO 13. ČLENU SPLOŠNE UREDBE O VARSTVU OSEBNIH PODATKOV (GDPR)
za namen izvedbe javnega poziva, imenovanja članov izpitne komisije ter obračuna in izplačila plačila za delo v komisiji

1. Naziv in kontaktni podatki upravljavca

Ministrstvo za demografijo, družino in socialne zadeve (v nadaljevanju: ministrstvo), Štukljeva cesta 44, 1000 Ljubljana, tel. št. 01 369 77 00, e-pošta: gp.mddsz@gov.si

2. Kontakti pooblaščene osebe za varstvo osebnih podatkov (ang. DPO) na ministrstvu: 

Tel. št. 01 369 77 77, e-pošta: dpo.mddsz@gov.si

3. Vrste osebnih podatkov in namen obdelave osebnih podatkov

Osebni podatki kandidatov se bodo obdelovali za namen izvedbe postopka javnega poziva za izbor članov izpitne komisije za opravljanje izpita za koordinatorja obravnave v skupnosti (v nadaljnjem besedilu: izpitna komisija), preverjanja izpolnjevanja pogojev in meril za izbor, postopka imenovanja članov izpitne komisije, vodenja evidenc in dokumentacije, ki jih je ministrstvo dolžno voditi na podlagi veljavnih predpisov. 


Vrste osebnih podatkov, ki jih bo ministrstvi obdelovalo za zgoraj navedeni namen:
· ime in priimek,
· EMŠO,
· naslov stalnega oziroma začasnega prebivališča,
· kontaktne podatke (telefonska številka, elektronski naslov),
· podatke o izobrazbi,
· podatke o delovnih izkušnjah,
· podatke iz predloženih dokazil,
· druge podatke, ki jih kandidat predloži v prijavnem obrazcu oziroma so potrebni za izvedbo postopka.

Brez teh podatkov ministrstvo prijave kandidata ne more ustrezno obravnavati oziroma preveriti izpolnjevanja pogojev za imenovanje.

Od kandidatov, ki bodo imenovani za člane izpitne komisije, ministrstvo obdeluje tudi osebne podatke, potrebne za obračun in izplačilo plačila za delo v izpitni komisiji ter obračun in izpolnjevanje drugih zakonskih obveznosti ministrstva, povezanih z izplačilom. Ministrstvo bo naknadno od izbranih članov izpitne komisije dodatno pridobilo davčno številko, podatke o transakcijskem računu in podatek o banki, pri kateri je račun odprt, ter podatke o zavarovalnem statusu, kadar so ti potrebni za pravilen obračun davkov in prispevkov. Brez zagotovitve teh podatkov ministrstvo ne more pravilno izvesti obračuna in izplačila plačila ter izpolniti z njim povezanih zakonskih obveznosti.

4. Pravna podlaga za obdelavo osebnih podatkov

Pravna podlaga za obdelavo osebnih podatkov je:

- opravljanje naloge v javnem interesu (točka (e) prvega odstavka 6. člena GDPR), saj je obdelava potrebna za izvajanje nalog v javnem interesu in pri izvajanju javne oblasti, dodeljene ministrstvu. Navedena obdelava temelji na določbah Zakona o duševnem zdravju (ZDZdr), zlasti petem odstavku 92. člena, drugem odstavku 94. člena in 96. členu ter v 20. členu Pravilnika o načinu in vsebini obravnave v skupnosti ter vsebini, pogojih in načinu opravljanja izpita za koordinatorja obravnave v skupnosti, ki določa, da se izpit opravlja pred tričlansko komisijo, ki jo za obdobje treh let imenuje minister ter določa pogoje za izbor članov te komisije in obveznost njihovega plačila. 

- izpolnitev zakonske obveznosti upravljavca (točka (c) prvega odstavka 6. člena GDPR) za namen obračuna in izplačila plačila za delo v izpitni komisiji ter obračuna in plačila davkov in prispevkov za socialno varnost. 

Skladno s 74.a členom Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23, 83/25 – ZOUL in 979/26) in Uredbo o upravnem poslovanju (Uradni list RS, 9/18, 14/20, 167/20, 172/21, 68/22, 89/22, 135/22, 77/23 in 24/24) se podatki beležijo v elektronski evidenci dokumentarnega gradiva Ministrstva za demografijo, družino in socialne zadeve, Informacijski sistem KRPAN, ki zagotavlja evidentiranje vseh dokumentov, ki jih organ prejme ali nastanejo pri njegovem delu, ter vseh podatkov, potrebnih za izvajanje nalog organa.

5. Uporabniki osebnih podatkov:

Dostop do osebnih podatkov ima Ministrstvo za notranje zadeve in javno upravo kot upravljavec Informacijskega sistema KRPAN in Ministrstvo za finance za namen obračuna in izplačila plačila za delo v izpitni komisiji.

6. Obdobje hrambe

Podatki vseh prijavljenih kandidatov se obdelujejo v času izbirnega postopka. Osebni podatki imenovanih članov izpitne komisije se hranijo do izteka mandata ali izstopa člana iz izpitne komisije oziroma v skladu z veljavnimi predpisi, ki urejajo hrambo dokumentarnega in arhivskega gradiva. Osebni podatki se hranijo v skladu s predpisi, ki urejajo upravno poslovanje, poslovanje z dokumentarnim gradivom ter klasifikacijski načrt in načrt hrambe ministrstva. 

7. Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov

Kandidat lahko zahteva dostop do osebnih podatkov, ki se nanašajo nanj, ter pravico do popravka oz. dopolnitve in pravico do omejitve obdelave. 

Zahtevo za uveljavljanje pravic kandidat posreduje na elektronski naslov: gp.mddsz@gov.si ali na naslov Štukljeva ulica 44, 1000 Ljubljana.

V zvezi z uresničevanjem pravic se lahko kandidat posvetuje s pooblaščeno osebo za varstvo osebnih podatkov.

8. Informacija o pravici do vložitve pritožbe pri nadzornem organu

Uveljavljanje pravic je mogoče v obsegu, ki ga dopušča veljavna zakonodaja, in glede na namen, zaradi katerega se podatki obdelujejo. Pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si telefon: (01) 230 9730, spletna stran: www.ip-rs.si).

9. Ali je zagotovitev osebnih podatkov zakonska ali pogodbena obveznost:

Posameznik se prostovoljno odloči, ali se bo prijavil na Javni poziv za imenovanje članov izpitne komisije za opravljanje izpita za koordinatorja obravnave v skupnosti.

10.   Informacije o obstoju avtomatiziranega sprejemanja odločitev: 

Upravljavec posameznikov ne bo profiliral ali izvajal avtomatiziranega odločanja na podlagi njihovih osebnih podatkov

